b'\n_START_ARTICLE_\nZelena \xc5\xbeolna\n_START_SECTION_\nTelesne zna\xc4\x8dilnosti\n_START_PARAGRAPH_\nOdrasla zelena \xc5\xbeolna meri 30\xe2\x80\x9336\xc2\xa0cm po dol\xc5\xbeini s premerom kril 45\xe2\x80\x9351\xc2\xa0cm. Od na prvi pogled zelo podobne vrste pivke se zelena \xc5\xbeolna lo\xc4\x8di po velikosti (od pivke je ve\xc4\x8dja za 5\xc2\xa0cm) in po izraziti \xc4\x8drnini, ki sega od kljuna do sredine glave na licih. Samci imajo prav tako rde\xc4\x8d zgornji del glave, vendar je ta manj\xc5\xa1i.\n_START_SECTION_\nGnezdenje\n_START_PARAGRAPH_\nGnezijo drevesnih duplih, ki ga izdolbejo same, v \xc4\x8dasu meseca aprila do maja in imajo samo eden zarod. Samica v gnezdo izvali od 4-11 jajc bele barve. Mladi\xc4\x8di so gnezdomci in valjenci.\n_START_SECTION_\n\xc5\xbdivljenjski prostor in navade\n_START_PARAGRAPH_\nVe\xc4\x8d kot 75\xc2\xa0% populacije zelene \xc5\xbeolne prebiva v Evropi, predvsem v Franciji, \xc5\xa0paniji in Nem\xc4\x8diji. Odsotna je pri nekaterih severnih in vzhodnih podro\xc4\x8djih, v Irski, Grenlandiji in Makaroneziji._NEWLINE_Zelena \xc5\xbeolna je manj vezana na gozdove in prebiva predvsem v bolj odprti kulturni krajini s presvetljeni gozdovi, logi, parki, vrtovi, vrbovji, starimi sadovnjaki, kjer gnezdi. V Sloveniji je \xc5\xa1iroko raz\xc5\xa1irjena in pogosta celoletna vrsta.\n_START_SECTION_\nPrehrana\n_START_PARAGRAPH_\nZelena \xc5\xbeolna zaradi prehranjevanja z mravljami in njihovimi li\xc4\x8dinkami veliko \xc4\x8dasa pre\xc5\xbeivi na tleh. Le redko jo pozimi najdemo v krmilnici in ker so mravlji\xc5\xa1\xc4\x8da zmrznjena, jih veliko pogine v hudih zimah. Prehranjuje se tudi z drugimi \xc5\xbeu\xc5\xbeelkami in sadjem.'